268 154 



ringsperioden og oversomrer (se S. 71). Arten er hos os monakmisk med Maximum 

 i Marts — April og mangler i Planktonet hele den sidste Halvdel af Aaret. 



59. Chætoceras subtile Cleve. 



For denne Arts Vedkommende er der i 1898 — 1901 kun meget faa Angivelser, 

 nemlig i Limfjorden ved Kaas (April 1898), Kattegat udfor Frederikshavn (Febr. 1898), 

 Lille Belt udfor Lyø (August 1900, med Hvilesporer) og syd for Fyn i Svendborg 

 Sund (August 1899); alle fire Gange var Arten sjælden eller meget sjælden. Dertil 

 kommer en Angivelse fra Limfjorden i Juli 1897 (Petersen 1898). For Bohuslen 

 siger Cleve (1905a) at den er noteret i Marts 1896 og 1899, men: „This very small 

 species is easily overlooked, so it may be possible that it occurred also in other 

 years". Lohmann (1908) nævner den fra Kieler Bugt, og van Breemen (1905) fra 

 Zuidersøen i Oktober — November. Endvidere har O. Paulsen (1909) fundet den i 

 Nord-Islands Fjorde, og Forf. (1908 c) fandt den i Aralsøen. I de internationale Plankton- 

 kataloger (1906, 1909) findes en enkelt Angivelse fra Nordsøen (Febr. 1907) og fra 

 Skager Bak (Nov. 1905), to fra Kattegat (Nov. 1903 og 1905), et Par fra Beltsøen 

 (Maj 1907 — 08) og adskillige fra den egentlige Østersø og den Botniske og Finske 

 Bugt (alle i Maj Kvartal). 



Fælles for alle de her sammenstille Data er, at det er Brakvand, hvori Arten 

 findes. Endvidere fremgaar det af dem, at den i Almindelighed undgaar Sommertiden og 

 at den forekommer baade om Foraaret og om Efteraaret, i den indre Østersø, hvor 

 den optræder i størst Mængde, dog hovedsagelig om Foraaret. Arten er øjensynlig 

 en til forholdsvis lav Saltholdighed bunden Kystform, der er ret 

 eurytherm; dens Udbredelse er antagelig ret vidtstrakt i de kolde og tempererede 

 Egne, men den er paa Grund af sin Lidenhed ofte overset. Hos os er den endo- 

 genetisk i Limfjorden, Beltsøen og Østersøen og vil vel forøvrigt ogsaa findes i 

 Kattegats Fjorde. Hvilesporer er sjældne, saavidt jeg véd kun kendte fra Lyø- 

 Fangsten i August 1900 (Ostenfeld 1901). 



60. Chætoceras simile Cleve. 



Middeltal: Tp. -=- 0,3° (3 -f), Salth. 21,4 °/oo (3 +). 



Tp. 2,9° (15 r og +), Salth. 22,2 °/oo (15 r og +). 



Ogsaa denne Art er en temmelig sjælden Phytoplanktont i vore Farvande, og 

 i det hele taget hører den ikke til de massevis optrædende Arter. Det er en 

 Koldtvandsform og hos os i Overensstemmelse hermed en Vinterform, som 

 forekommer sporadisk og aldrig i større Mængde i Limfjorden, Skager 

 Bak og Kattegat samt Store Belt i Tiden fra (Oktober) November til April, 

 og som mod Afslutningen af sin Vegetationsperiode kan danne Hvilesporer (iagt- 

 tagne nogle faa Gange i Marts— April). Den er fundet nogle Gange i 1897 (Petersen 

 1898) og en enkelt Gang i 1900 i Limfjorden, nogle Gange i 1898, 1899 og 1900 

 ved Skagens Rev, i Læsø Rende, ved Anholt Knob, ved Schultz's Grund og i Store 

 Belt ved Knudshoved, flest Gange paa sidstnævnte Sted. De anførte Middeltal viser, 



